מאיירס לאונרד

מאיירס פטריק לאונרד (באנגלית: Meyers Patrick Leonard; נולד ב-27 בפברואר 1992) הוא כדורסלן אמריקאי המשחק בעמדות הפאוור פורוורד והסנטר במילווקי באקס.

נעורים ומכללות
לאונרד נולד בוודברידג' שבוירג'יניה, בנם הצעיר משלושה בנים של טרייסי וג'ים. בתקופת התיכון הצעיד את קבוצת הכדורסל של בית הספר לאליפות מדינת אילינוי דרג 2A ונבחר למשחק כוכבי התיכון של נייק. הוא שיחק כדורסל באוניברסיטת אילינוי באורבנה-שמפיין במשך שלוש שנים, בשנתו האחרונה בקבוצה השיג ממוצעים של 13.6 נקודות ו-8.2 ריבאונדים למשחק.

קריירה מקצועית

פורטלנד טרייל בלייזרס
לאונרד נבחר במקום ה-11 של דראפט ה-NBA 2012, על ידי פורטלנד טרייל בלייזרס. בעונתו הראשונה בפורטלנד רשם 5.5 נקודות ו-3.7 ריבאונדים למשחק. בעונתה השנייה חלה התדרדרות בביצועיו והוא שותף ב-40 משחקים בלבד. בעונת 2014/2015 השיג 5.9 נקודות ו-4.5 ריבאונדים למשחק. בפלייאוף הפסידה פורטלנד בסיבוב הראשון לממפיס גריזליס, לאונרד השיג בחמישה משחקי הסדרה ממוצע של 7.8 נקודות ו-6.6 ריבאונדים. בעונת 2015/2016 רשם ממוצע של 8.4 נקודות ו-5.1 ריבאונדים ו-21.9 דקות למשחק. הוא נפצע לאחר 61 משחקים, עבר ניתוח בכתפו ונאלץ להחמיץ את שאר העונה.

מיאמי היט
ב-6 ביולי 2019 הועבר למיאמי היט, כחלק מטרייד בין ארבע קבוצות בו השתתפו גם פילדלפיה 76' ולוס אנג'לס קליפרס. לאורך עונת  שימש כשחקן חמישייה קבוע במיאמי, ורשם ממוצעים של 6.1 נקודות ו-5.1 ריבאונדים למשחק, אולם בפלייאוף 2020 איבד את מקומו ברוטצייה, ושותף בשלושה בלבד מתוך 21 משחקי הקבוצה. באותו הפלייאוף העפילו ההיט למעמד גמר ה-NBA, בו הפסידו מול לוס אנג'לס לייקרס בתוצאה 2–4.

פגיעה בציבור

ב-10 במרץ 2021 הושעה לאונרד ממיאמי משבוע אימונים בעקבות הערה אנטישמית וקיבל קנס כספי של 50,000 דולר.
ב-18 במרץ 2021 הועבר בטרייד לאוקלהומה סיטי. הקבוצה שחררה את מאיירס לאחר שבוע ולעת עתה אין קבוצה שהוא חתום אצלה לעונה הבאה.

מילווקי באקס
ב-22 בפברואר 2023 לאחר שנתיים ללא משחק חתם במילווקי באקס לעשרה ימים.

סטטיסטיקות הקריירה

בעונה הסדירה של ה-NBA

בפלייאוף ה-NBA

קישורים חיצוניים

 פרופיל, באתר אוניברסיטת אילינוי

הערות שוליים

כדורסלנים אמריקאים
כדורסלני אוניברסיטת אילינוי באורבנה-שמפיין
כדורסלני פורטלנד טרייל בלייזרס
כדורסלני מיאמי היט
כדורסלני מילווקי באקס
בחירות דראפט של פורטלנד טרייל בלייזרס
וירג'יניה: כדורסלנים
אמריקאים שנולדו ב-1992